Systematisk liste for Medicineringsbegreber 
Aug 29 2016 14:09:06

Begreb 	Notation 	Synonymer 	Generel definition 	Kommentar 	Kommentar eller begrundelse for ændringer	Ændringsforslag	Kommentar til ændringsforslag	
præparat 	1 	lægemiddel eller kosttilskud;  	produkt der anvendes til diagnosticering, behandling og forebyggelse eller som tilskud til den sædvanlige kost 	 				
lægemiddel 	1.1 	lægemiddelprodukt; medicin;  	præparat der er eller præsenteres som egnet til diagnosticering, behandling eller forebyggelse af sygdom 	I lægemiddelloven, LBK nr. 506 af 20/04/2013, står: 
§ 2. I denne lov forstås ved: 
1) Lægemiddel: Enhver vare, der a) præsenteres som et egnet middel til behandling eller forebyggelse af sygdomme hos mennesker eller dyr eller b) kan anvendes i eller gives til mennesker eller dyr enten for at genoprette, ændre eller påvirke fysiologiske funktioner ved at udøve en farmakologisk, immunologisk eller metabolisk virkning eller for at stille en medicinsk diagnose. 
Lægemidler kan være godkendte til markedsføring i Danmark. 
Lægemidler kan også være: Tilladelsespræparater der er lægemidler, der må benyttes af en afdeling eller patient efter skriftlig accept fra Sundhedsstyrelsen selvom det ikke er markedsført i Danmark - herunder også lægemidler under udvikling og projektmedicin, som er lægemidler, som indgår som en del af et klinisk forsøg. 
Eksempel: Tablet Kodimagnyl er et lægemiddel, som indeholder lægemiddelstofferne acetylsalisylsyre og kodein, mens tablet Pinex er et lægemiddel, som indeholder lægemiddelstoffet paracetamol. 				
analogt lægemiddel 	1.1.4 	analogt præparat;  	lægemiddel inden for samme stofgruppe med samme indikation og med sammenlignelig terapeutisk virkning som et andet lægemiddel, men med andet aktivt stof 	 				
generikum 	1.1.6 	synonympræparat; generisk identisk lægemiddel; substitutionspræparat; generika;  	lægemiddel med samme aktive stof(fer), i samme lægemiddelstyrke og med samme lægemiddelform som et andet lægemiddel 	Sundhedsstyrelsen fastlægger, hvilke præparater der må substitueres og med hvilke præparater de må substitueres. 
Generika er pluralis af generikum. 				
magistrelt lægemiddel 	1.1.7 	 	lægemiddel fremstillet på apotek eller sygehusapotek efter speciel opskrift til den enkelte patient 	Der kræves ikke markedsføringstilladelse til magistrelle lægemidler. 				
projektmedicin 	1.1.8 	lægemiddel i klinisk forsøg; forsøgsmedicin; projektlægemiddel;  	lægemiddel som bruges i forbindelse med kliniske forsøg 	 				
tilladelsespræparat 	1.1.9 	lægemiddel på udleveringstilladelse; ikke registreret specialitet (IRS);  	lægemiddel der må benyttes efter skriftlig accept fra Sundhedsstyrelsen selvom det ikke er markedsført i Danmark 	Lægemidlet behøver ikke at være godkendt i Danmark eller noget andet land. 
Tilladelsen kan gives til en sygehusafdeling eller en autoriseret person med henblik på generel anvendelse eller anvendelse til en specifik patient. 				
naturlægemiddel 	1.1.10 	 	lægemiddel hvis aktive bestanddele udelukkende er ikke-isolerede substanser af naturlig oprindelse 	1) Hvis aktive bestanddele udelukkende er ikke-isolerede substanser af naturlig oprindelse. 
BEK nr 827 af 01/08/2012 Gældende 				
hjælpestof 	1.1-1 	 	stof der indgår i et lægemiddel, men uden tiltænkt terapeutisk virkning 	Enhver bestanddel af et lægemiddel bortset fra det aktive stof og emballeringsmaterialerne. 				
aktivt stof 	1.1-2 	virksomt lægemiddelstof; virksomt stof; aktivt indholdsstof; aktiv substans; aktivt lægemiddelstof; indholdsstof;  	virksomt stof der indgår i et lægemiddel 	 				
lægemiddelstyrke 	1.1-3 	styrke;  	mængde af aktivt stof pr. doseringsenhed af lægemidlet 	Fx pr. tablet eller pr. ml. 				
lægemiddelform 	1.1-5 	form;  	fysisk udformning af et lægemiddel 	Lægemiddelformen skal passe til administrationsvej og administrationsteknik. Kan fx være salve, tablet, injektionsvæske eller suppositorium. 				
kosttilskud 	1.2 	 	præparat der har til formål at supplere den normale kost, er en koncentreret kilde til stoffer med en ernæringsmæssig eller fysiologisk virkning og markedsføres i doserbar form 	Ved kosttilskud forstås i denne bekendtgørelse fødevarer, der 1) har til formål at supplere den normale kost, 2) er koncentrerede kilder til næringsstoffer eller andre stoffer med en ernæringsmæssig eller fysiologisk virkning, alene eller kombinerede, og 3) markedsføres i dosisform, f.eks. kapsler, pastiller, tabletter, piller og andre lignende former, pulverbreve, væskeampuller, dråbedispenseringsflasker og andre lignende former for væsker og pulvere beregnet til at blive indtaget i mindre afmålte mængder. BEK nr 1440 af 15/12/2009] 				
ordination 	2 	 	anvisning af specificeret undersøgelse eller behandling til en patient fra en dertil autoriseret person 	 				
kosttilskudsordination 	2.1 	 	ordination der beskriver hvilket kosttilskud der skal anvendes, i hvilken dosering, med hvilken administrationsteknik, ad hvilken administrationsvej og på hvilken indikation 	 				
lægemiddelordination 	2.2 	 	ordination der beskriver hvilket lægemiddel der skal tilføres en patient i hvilken dosering, med hvilken administrationsteknik, ad hvilken administrationsvej og på hvilken indikation 	Ændringer eller seponering af en igangværende behandling er at opfatte som en ordination. 				
administrationsvej 	2.2-1 	medicinadministrationsvej; vej til administration af medicin; administrationsmåde;  	del af lægemiddelordination som beskriver hvordan et lægemiddel skal tilføres en patient 	Fx 'oral anvendelse', 'intratrakeal anvendelse', 'intravenøs anvendelse', 'kutan anvendelse'. 
Et lægemiddel er formuleret, så det passer til administrationsvejen og kan sjældent benyttes på anden vis. 
Sundhedsstyrelsen specificerer anbefalede administrationsveje vedr. lægemidler. 
Bemærk at i FMK benyttes administrationsvej fra 'Medicinpriser' som omfatter både administrationsteknik og administrationsvej. 				
dosering 	2.2-2 	lægemiddeldosering; dosering af lægemiddel;  	fastlæggelse af lægemiddeldosis, doseringsvarighed og doseringshyppighed 	En ordination kan indeholde flere doseringer, fx ved optrapning eller nedtrapning. 				
dosering efter skriftlig anvisning 	2.2-2.1 	lægemiddeldosering efter skema;  	dosering i henhold til skriftlig anvisning 	 				
engangsdosering 	2.2-2.2 	 	enkeltstående dosering af én lægemiddeldosis 	 				
flergangsdosering 	2.2-2.3 	 	dosering der gentages 	 				
fast dosering 	2.2-2.3.1 	regelmæssig dosering;  	flergangsdosering med fastlagt lægemiddeldosis og doseringshyppighed 	 				
p.n. 	2.2-2.3.2 	efter behov; pro necessitate;  	flergangsdosering der angiver, at lægemidlet skal administreres efter behov inden for fastsatte rammer 	 				
Fælles Medicinkort 	3 	FMK;  	elektronisk system til deling af oplysninger om en patients aktuelle medicinering 	 				
pausering 	4 	pausering af lægemiddelordination;  	midlertidig afbrydelse af lægemiddelordination efter anvisning af en dertil autoriseret person 	 				
seponering 	5 	seponering af lægemiddel;  	afslutning af lægemiddelordination efter anvisning af en dertil autoriseret person 	 				
recept 	6 	lægemiddelrecept; medicinrecept;  	anvisning fra hertil autoriseret person til apotek om udlevering af et eller flere lægemidler 	 				
engangsrecept 	6.1 	 	recept der giver mulighed for at et lægemiddel udleveres én gang 	 				
flergangsrecept 	6.2 	 	recept der giver mulighed for at et lægemiddel udleveres flere gange 	 				
elektronisk recept 	6.3 	 	recept som er genereret og overført elektronisk 	 				
papirrecept 	6.4 	 	recept som overbringes apoteker i papirform 	 				
telefonrecept 	6.5 	 	recept som via telefon dikteres til apoteker og af denne nedskrives på receptblanket mærket "telefonrecept" 	 				
administrationsteknik 	7 	medicinadministrationsteknik; teknik til overføring af medicin; administrationsmåde;  	teknik ved hvilken et lægemiddel tilføres en patient 	Hvis teknikken indebærer brug af bestemte redskaber indgår disse i administrationsteknikken (sprøjter, pumper, etc.). 
Administrationsteknikken vil ofte være entydigt bestemt af lægemiddelform og administrationsvej. 				
applicering af lægemiddel 	7.1 	lægemiddelapplicering; applicering; påføring af lægemiddel;  	administrationsteknik hvor et lægemiddel påføres patientens hud eller slimhinder 	Står i modsætning til indgift af lægemiddel. 				
indgift af lægemiddel 	7.2 	indgift;  	administrationsteknik hvor et lægemiddel gives ind i en patients krop 	Står i modsætning til applicering af lægemiddel. 				
aktuel medicinering 	8 	 	oplistning af en patients aktuelle lægemiddelordinationer samt relevante kosttilskudsordinationer 	Ordinationer der ikke aktuelt administreres, fx fordi administrationen først skal påbegyndes om nogen tid, er også aktuel medicinering. Både p.n. og fast doserede lægemidler er en del af aktuel medicinering. 
Seponerede ordinationer, hvor seponeringstidspunktet er passeret, er ikke en del af den aktuelle medicinering. 
Pauserede ordinationer er en del af patientens aktuelle medicinering, men er midlertidigt afbrudt. Fx kan en patient være i behandling med blodfortyndende lægemiddel, dette er dog pauseret pga. tandlægebesøg. 				
Medicinpriser 	9 	Taksten;  	liste over aktuelle og nyligt markedsførte lægemidler i Danmark 	Medicinpriser udgives af Sundhedsstyrelsen og indeholder en oversigt over apotekernes aktuelle lægemiddelsortiment og -priser. Desuden er en række stamdata, herunder ATC, indikation og administrationsvej, defineret heri. Medicinpriser opdateres hver 14. dag mht. sortimentet og hver dag mht. tilskudspriserne. 				
ATC-kode 	9-1 	 	identifikationskode der identificerer et lægemiddel i ATC-klassifikationen ved hjælp af lægemidlets aktive stof og terapeutiske virkning 	Anatomical Therapeutic Chemical - classification system is for classification of medicinal products according to their primary constituent and to the organ or system on which they act and their chemical, pharmacological and therapeutic properties. The current rules for the ATC system are defined by the WHO Collaborating Centre for Drug Statistics, Oslo, Norway. 				
handelsnavn 	9-2 	navn; særnavn; præparatnavn;  	registreret navn på lægemiddel 	Eksempel: Panodil, Pinex, Pamol der alle er lægemidler som indeholder det aktive stof paracetamol. 				
varenummer 	10 	 	identifikationskode der identificerer en pakning 	Varenumre i visse intervaller er forbeholdt lægemidler i 'Medicinpriser'. 				
medicingennemgang 	11 	 	kritisk lægefaglig gennemgang af en patients aktuelle medicinering og forbrug af ikke-ordinerede præparater med henblik på kvalificering af den kliniske relevans ud fra kendskab til patient, sygdom, symptomer og præparat 	Ved medicingennemgangen tager lægen stilling til hvert enkelt præparat, herunder adherens. Det vurderes fx om der skal ændres i mængde, om det skal seponeres og lign. 
Medicingennemgang kræver inddragelse af alle relevante kilder, som fx patienten selv, pårørende, andre sundhedsprofessionelle, farmaceutfaglig gennemgang og elektroniske kilder. 
Medicingennemgangen resulterer i lægens ordination af den fortsatte behandling med lægemidler og kosttilskud. 				
ajourføring af FMK 	12 	afstemt FMK; afstemning af FMK;  	lægens bekræftelse af at de aktuelle lægemiddelordinationer på FMK afspejler den aktuelle medicinering på ajourføringstidspunktet 	En ajourføring af FMK forudsætter ikke en medicingennemgang. 
Lægens ansvar ved ajourføring af FMK fremgår af Sundhedsstyrelsens vejledning. 
Anvendelse af termerne 'afstemning af FMK' og 'afstemt FMK' samt 'medicinafstemning på FMK' har skabt misforståelser og derfor er en ny term valgt. 				
ikke-ajourført FMK 	13 	 	aktiv markering af at FMK ikke er ajourført i en situation, hvor ajourføring er påkrævet 	FMK kan markeres som ikke-ajourført fx efter en indlæggelse fordi ajourføring ikke altid nås umiddelbart i forbindelse med udskrivelsen. Dermed gives besked til andre om at FMK ikke med sikkerhed afspejler den aktuelle medicinering. 				
indlægsseddel 	14 	 	seddel der følger med et lægemiddel og som giver patienten oplysninger om bl.a. anvendelse og bivirkning 	Indlægssedlen skal være i overensstemmelse med produktresumeet, men er rettet mod patienten. 				
pakning 	15 	 	lægemiddel emballeret med henblik på udlevering 	En pakning har en bestemt pakningstype fx glas, blister, ampul og en pakningsstørrelse fx 50 stk., 2 x 10 breve, 50 ml. 				
doseringshyppighed 	16 	frekvens;  	hyppighed af lægemiddeladministration 	Fx "3 gange dagligt". 				
lægemiddelvirkning 	17 	virkning af lægemiddel;  	effekt af et lægemiddel 	Et lægemiddel kan have terapeutisk effekt, bivirkninger, toksisk effekt og kan interagere med andre lægemidler. 				
interaktion 	17.1 	interagerende virkning; vekselvirkning; interaktionseffekt; lægemiddelinteraktion;  	lægemiddelvirkning der er ønsket eller uønsket og som påvirker effekten af et andet lægemiddel i patientens krop 	 				
terapeutisk virkning 	17.2 	terapeutisk effekt; ønsket effekt; ønsket virkning;  	lægemiddelvirkning der er ønsket 	 				
toksisk virkning 	17.3 	toksisk effekt;  	lægemiddelvirkning der er uønsket og som optræder når lægemidlet er givet i en for høj dosis 	 				
bivirkning 	17.4 	sidevirkning; sideeffekt;  	lægemiddelvirkning der er uønsket og som optræder selvom lægemidlet er givet i en terapeutisk dosis 	 				
toksisk bivirkning 	17.4.1 	 	bivirkning der er en toksisk reaktion og som optræder selvom lægemidlet er givet i en terapeutisk dosis 	 				
allergisk reaktion 	17.4.2 	allergisk bivirkning;  	bivirkning som skyldes en uønsket immunologisk reaktion på et lægemiddel 	 				
doseringsvarighed 	18 	 	udstrækningen af dosering som den tidsmæssigt er planlagt på ordinationstidspunktet 	En ordination kan indeholde flere doseringer med hver sin varighed, fx ved optrapning eller nedtrapning af dosis. 				
produktresume 	19 	 	officiel beskrivelse af et lægemiddels anvendelse, egenskaber, bivirkninger m.m. henvendt til sundhedspersoner 	Produktresumeet godkendes af Sundhedsstyrelsen eller for centralt godkendte lægemidlers vedkommende, af det Europæiske Lægemiddelagentur. 				
lægemiddeldosis 	20 	dosis; mængde; kvantum; doseringsmængde;  	samlet mængde af lægemiddel der skal gives pr. gang 	Angives som værdi og enhed for lægemiddeldosis. 				
doseringsenhed 	20-1 	 	del af lægemiddeldosis som er den enhed doseringen angives i 	Eksempel: Eksempler på doseringsenheder er tabletter, dråber, mg, ml. 				
generisk navn 	21 	lægemiddelstofnavn;  	registreret navn på aktivt stof 	Eksempel: paracetamol, acetylsalisylsyre, kodein, kalium. 				
substitution 	22 	substitution af lægemiddel; lægemiddelsubstitution;  	erstatning af et lægemiddel med et andet lægemiddel i forbindelse med lægemiddeldispensering 	 				
analog substitution 	22.1 	terapeutisk substitution; analog lægemiddelsubstitution;  	substitution med et analogt lægemiddel 	 				
generisk substitution 	22.2 	substitution; generisk lægemiddelsubstitution;  	substitution med et generisk lægemiddel 	 				
effektuering af lægemiddelordination 	23 	effektuering af medicinordination;  	del af medicinering der omfatter den faktiske udførelse af det i lægemiddelordinationen anviste 	Effektuering af lægemiddelordination omfatter udlevering af medicin f.eks. på apotek, samt lægemiddeldispensering og lægemiddeladministration. 				
selvadministration 	23.1 	 	effektuering af lægemiddelordination som en patient selv er ansvarlig for 	 				
lægemiddeldispensering 	23-2 	dispensering; klargøring; dispensering af lægemidler; klargøring af lægemidler; lægemiddelklargøring;  	del af effektuering af lægemiddelordination hvor et lægemiddel klargøres til lægemiddeladministration 	Lægemiddeldispensering kan opdeles efter fx maskinel/manuel, forberedelse eller tilberedning. 
Specialiseringer som fx manuel dispensering, maskinel dispensering, ophældning, optrækning, opløsning og blanding må findes i relevante klassifikationer og terminologier. 				
dosisdispensering 	23-2.1 	 	lægemiddeldispensering til en given periode pakkes på apotek eller sygehusapotek til hvert enkelt administrationstidspunkt 	Manuel ophældning i doseringsæsker eller lign. bør ikke betegnes dosisdispensering. 				
lægemiddeladministration 	23-3 	medicinadministration; administration af medicin; administration af lægemiddel;  	del af effektuering af lægemiddelordination hvor lægemidlet tilføres patienten 	Ved lægemiddeladministration udleveres lægemidlet til selvadministration eller en sundhedsprofessionel tilfører lægemidlet. 				
lægemiddelgivning 	23-3.1 	medicingivning; at give medicin;  	lægemiddeladministration hvor det observeres, at en patient tilføres et lægemiddel 	Det der adskiller lægemiddeludlevering og lægemiddelgivning er om en sundhedsprofessionel observerer tilførelsen af lægemidlet til patienten. 				
lægemiddeludlevering 	23-3.2 	udlevering; medicinudlevering; udlevering af medicin; udlevering af lægemiddel;  	lægemiddeladministration hvor et lægemiddel udleveres 	Det der adskiller lægemiddeludlevering og lægemiddelgivning er om en sundhedsprofessionel observerer tilførelsen af lægemidlet. 				
medicinering 	23-4 	behandling med præparat; behandling med lægemiddel eller kosttilskud;  	sundhedsaktivitet der består i at tilføre patienten et lægemiddel eller kosttilskud 	 				
administrationstidspunkt 	24 	 	tidspunkt for lægemiddeladministration 	Administrationstidspunktet kan være udtrykt som et klokkeslæt eller om lægemiddeladministrationen skal ske fx morgen, middag, aften eller nat.